钦定古今图书集成/明伦汇编/官常典/第648卷 > 孔公朝
## 钦定古今图书集成/明伦汇编/官常典/第648卷 > 孔公朝

按《明外史徐士宗传》：“公朝，永乐时知宁阳。清廉直干，
惠绥小民，民深戴之。坐与同僚饮酒忿争，并遣戍。部
民屡叩阍乞还，皆不许。宣德二年，诏求贤，有以公朝
荐者，宁阳人闻之，又相率叩阍，乞再得公朝，终惠百
姓。帝顾吏部蹇义曰：‘公朝去宁阳已二十馀载，民数
数奏乞不已，此非良吏耶？可即与之’。”